b'\n_START_ARTICLE_\nTarptautinis \xc5\xa1okio festivalis AURA\n_START_PARAGRAPH_\nTarptautinis \xc5\xa1okio festivalis AURA \xe2\x80\x93 kasmetinis modernaus ir \xc5\xa1iuolaikinio \xc5\xa1okio festivalis, rengiamas Kaune. Organizuoja Kauno \xc5\xa1okio teatras AURA. Festivalyje pristatomi Lietuvos \xc5\xa1ok\xc4\x97jai ir \xc5\xa1okio meistrai i\xc5\xa1 u\xc5\xbesienio \xc5\xa1ali\xc5\xb3. Festivalio metu taip pat vyksta ir \xc5\xa1okio seminarai. Jie skirti profesionaliems \xc5\xa1ok\xc4\x97jams ir \xc5\xa1okio studentams. Seminarus veda \xc5\xa1iuolaikinio \xc5\xa1okio mokytojai. Seminaruose nemokamai gali dalyvauti visi festivalio dalyviai. Festival\xc4\xaf globoja Lietuvos kult\xc5\xabros taryba ir Kauno miesto savivaldyb\xc4\x97.\n_START_SECTION_\nIstorija\n_START_PARAGRAPH_\n1989 m. Teatras AURA sureng\xc4\x97 pirm\xc4\x85j\xc4\xaf modernaus \xc5\xa1okio festival\xc4\xaf Lietuvoje._NEWLINE_2011 m. festivalis buvo pervadintas \xc4\xaf Tarptautin\xc4\xaf \xc5\xa1okio festival\xc4\xaf AURA._NEWLINE_2013 m. dalyvavo choreografas i\xc5\xa1 Benino kil\xc4\x99s choreografas Tchekpo Dan Agbetou kartu su 4 \xc5\xa1ok\xc4\x97jais i\xc5\xa1 Dramblio Kaulo Kranto, Senegalo, Nigerijos ir Kongo. Jie parod\xc4\x97 \xc5\xa0okio spektakl\xc4\xaf \xe2\x80\x9eTrys lygiai\xe2\x80\x9c._NEWLINE_2014 metais buvo 14 pasirodym\xc5\xb3. \xc5\xa0oko choreografai, \xc5\xa1ok\xc4\x97jai ir trup\xc4\x97s i\xc5\xa1 Belgijos, Italijos, Izraelio, Lenkijos, Meksikos, Piet\xc5\xb3 Kor\xc4\x97jos, Pranc\xc5\xabzijos, \xc5\xa0vedijos. Taip pat pasirod\xc4\x97 ir Kauno \xc5\xa1okio teatro \xe2\x80\x9eAura\xe2\x80\x9c bei \xe2\x80\x9eArtscenico\xe2\x80\x9c (Vokietija) su savo premjeriniu spektakliu (choreografas Paul Hess).\n_START_SECTION_\nDalyviai\n_START_PARAGRAPH_\nFestivalyje yra dalyvav\xc4\x99 \xc4\xafvairios \xc5\xa1okio trup\xc4\x97s ir \xc5\xa1ok\xc4\x97jai. Tarp j\xc5\xb3: Johannes Wieland, kompanija \xe2\x80\x9eDrift\xe2\x80\x9c, Yossi Berg ir Oded Graf \xc5\xa1okio teatras, Virpi Pakhinen, Sylvio Dufrayer \xc5\xa1okio trup\xc4\x97, Camea \xc5\xa1okio tup\xc4\x97, Tami \xc5\xa1okio trup\xc4\x97, Marcel Leemann fizinio \xc5\xa1okio teatras, Ben J. Riepe trup\xc4\x97, \xe2\x80\x9eManantiales\xe2\x80\x9c, teatras \xe2\x80\x9eTranvia\xe2\x80\x9c, \xc5\xa1okio teatras \xe2\x80\x9eZawirowania\xe2\x80\x9c, Karel Vanek, A.lter S.essio, Ferenc Feher, kompanija Thor, Anne Juren & Annie Dorsen, Niv Sheinfeld & Oren Laor, Nadar Rosano, Merav Cohen Reinan, Ofra Idel, Sasha Waltz&Guests ir daugelis kit\xc5\xb3.'